sagorsarker/bangla-wikipedia huggingface dataset:
শিবসাগর পুখুরী

স্বর্গদেও শিবসিংহের রাজত্বকালে তাঁর দ্বিতীয় কুয়রী বররাজার রাজদণ্ড হাতে নিয়ে সাগর সদৃশ শিবসাগর পুখুরী খননের কার্য আরম্ভ করেছিলেন৷ ১৬৫৫ শকের ১৮ জৈষ্ঠে খনন আরম্ভ হওয়া এই পুকুরের খনন সম্পূর্ণ হয়েছিল একই বছরের ৬ বহাগে৷ পুকুরটির সম্পূর্ণ আয়তন ১৯৪ পুরা ২ বিঘা ২ কাঠা ৬ লেচা৷ পুকুরটি আয়তাকার৷ গভীরতা ২০ কিউবিক৷ চাং রুং ফুকনের বুরঞ্জীমতে পুকুরটি দৈর্ঘ্যে ২৯৭ বেও এবং চওড়ায় ১৮০ বেও৷
গগৈ

গগৈ বা ক'ক্বই (ইংরাজী ভাষা:Kukwoy or Gogoi) হল আহোম ভাষা থেকে আসা একটি সম্বন্ধ যাক বর্তমান উপাধি হিসাবেও ব্যবহার করা হয়। এর অর্থ আহোম ভাষায় মরমের ডেকা।
উল্লেখযোগ্য কয়েকজন গগৈ উপাধির ব্যক্তি হলেন –
আহোম জনগোষ্ঠী
লিল ওলাঁপিক স্পোর্টিং ক্লাব

লিল ওলাঁপিক স্পোর্টিং ক্লাব (; সাধারণত এলওএসসি নামে পরিচিত হয়, এটি এলওএসসি লিল, লিল ওএসসি বা শুধুমাত্র লিল নামেও পরিচিত), হচ্ছে ও-দ্য-ফ্রসেঁর লিলে অবস্থিত একটি ফরাসি পেশাদার ফুটবল ক্লাব। এই ক্লাবটি ১৯৪৪ সালে একত্রীকরণের ফলাফল হিসাবে প্রতিষ্ঠিত হয়েছিল এবং ফরাসি ফুটবলের প্রথম স্তর লিগ ১-এ খেলে। ২০১২ সাল থেকে লিল তার হোম ম্যাচগুলো নিকটবর্তী ভিলনোভ দ'আস্কের স্তাদ পিয়ের-মুগোয়া খেলছে, ক্লাবটি পূর্বে স্তাদ লিল-মেত্রোপোলে তাদের সকল হোম ম্যাচ খেলতো।
লিলি ওলাঁপিক লিলোয়া এবং এসসি ফিভের মধ্যে সংযুক্তির ফলস্বরূপ প্রতিষ্ঠিত হয়েছিল। উভয় ক্লাবই ছিল ফরাসি লিগ ১-এর প্রতিষ্ঠাতা সদস্য এবং লিলোয়া লিগের উদ্বোধনী চ্যাম্পিয়ন ছিল। লিল নামের অধীনে, ক্লাবটি তিনটি লিগ শিরোপা (১৯৪৬, ১৯৫৪ এবং ২০১১) এবং ছয়টি কুপ দে ফ্রান্সের শিরোপা জয়লাভ করেছে। লিলের সবচেয়ে সফল সময়কাল ছিল ১৯৪৬ সাল থেকে ১৯৫৬ সাল পর্যন্ত প্রায় এক দশক সময়, উক্ত সময়ে এই ক্লাবের নেতৃত্বে ছিলেন পরিচালক জর্জ বেরি এবং আন্দ্রে চিউভা।
লিলের তাদের প্রতিবেশী আরসি লঁসের সাথে দীর্ঘদিনের প্রতিদ্বন্দ্বিতা রয়েছে। দুটি ক্লাব নিয়মিতভাবে ডার্বি দু নর্ডে প্রতিযোগিতা করে। বর্তমানে লিলের মালিকানা ও সভাপতিত্ব করছেন জেরার্ড লোপেজ, একজন উদ্যোক্তা-বিনিয়োগকারী এবং সক্রিয় লুক্সেমবুর্গ-স্পেনীয় ব্যবসায়ী, যিনি ক্রীড়া শিল্পে বিনিয়োগ করেন।
দ্য প্রস অ্যান্ড কন্স অব হিচ হাইকিং

দা প্রস অ্যান্ড কন্স অব হিচ হাইকিং ব্রিটিশ সঙ্গীতঙ্গ রজার ওয়াটার্সের প্রথম একক অ্যালবাম। ১৯৮৪ সালে, ওয়াটার্স পিংক ফ্লয়েড ছেড়ে দেওয়ার ঘোষণা করার এক বছর পূর্বে, হার্ভেস্ট রেকর্ডস থেকে এটি মুক্তি পেয়েছিল। অ্যালবামটি মার্কিন যুক্তরাষ্ট্রে রেকর্ডিং ইন্ডাস্ট্রি অ্যাসোসিয়েশন অব আমেরিকা কর্তৃক ১৯৯৫ সালের এপ্রিল মাসে গোল্ড শংসাপত্র লাভ করে।
অ্যালবামের সঙ্গীতগুলি ১৯৮৩ সালের ফেব্রুয়ারি থেকে ডিসেম্বর মাস পর্যন্ত অলিম্পিক সাউন্ড স্টুডিওতে রেকর্ড করা হয়েছিল।
সাহেব বিবি গোলাম (১৯৫৬-এর চলচ্চিত্র)

সাহেব বিবি গোলাম হল একটি জনপ্রিয় বাংলা চলচ্চিত্র যা পরিচালনা করেন কার্তিক চট্টোপাধ্যায়। বিমল মিত্রের একই নামের উপন্যাস অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ১৯৫৬ সালে সরকার প্রোডাকশনস প্রাইভেট লিমিটেড ব্যানারে মুক্তি পেয়েছিল এবং সংগীত পরিচালনা করেছেন রবীন চট্টোপাধ্যায়। চলচ্চিত্রটিতে ব্রিটিশ রাজত্বকালে বাংলায় সামন্ততন্ত্রের করুণ পতনকে তুলে ধরেছিল। এই চলচ্চিত্রটির মুখ্য চরিত্রে অভিনয় করেন ছবি বিশ্বাস, উত্তম কুমার, অনুভা গুপ্ত, সুমিত্রা দেবী এবং ভানু বন্দ্যোপাধ্যায়।
চলচ্চিত্রটি সর্বকালের অন্যতম সেরা বাংলা চলচ্চিত্র হিসাবে বিবেচিত হয়।
জিও পেমেন্টস ব্যাঙ্ক

জিও পেমেন্টস ব্যাংক একটি ভারতীয় পেমেন্ট ব্যাংক যা ২০১৮ সালে শুরু হয়। ভারতে পেমেন্ট ব্যাংকগুলি একটি বিশেষ শ্রেণীর ব্যাঙ্ক যা আমানত গ্রহণ করতে পারে এবং অর্থ প্রদান করতে পারে তবে ঋণ বা ক্রেডিট কার্ড সহ অন্যান্য ধরনের ঋণ ইস্যু করতে পারে না।
জিও পেমেন্টস ব্যাংক লিমিটেড হল রিলায়েন্স ইন্ডাস্ট্রিজ এবং ভারতীয় স্টেট ব্যাঙ্কের মধ্যে একটি যৌথ উদ্যোগ যা ৭০ঃ৩০ ভাগে রয়েছে। 
১৯ আগস্ট, ২০১৫ এ রিলায়েন্স ইন্ডাস্ট্রিজ ব্যাংকিং নিয়ন্ত্রণ আইন, ১৯৪৯ এর ধারা ২২ (১) এর অধীনে ভারতীয় রিজার্ভ ব্যাংক থেকে পেমেন্ট ব্যাংক পরিচালনার জন্য লাইসেন্স পেয়েছিল। ১০ নভেম্বর, ২০১৬ এ এটি একটি পেমেন্ট ব্যাংক স্থাপনের জন্য 
পাবলিক লিমিটেড কোম্পানি হিসাবে নিবন্ধভুক্ত হয়। ৩ এপ্রিল ২০১৮ জিও পেমেন্টস ব্যাঙ্ক ষষ্ঠ পেমেন্ট ব্যাঙ্ক হয়ে ভারতে অপারেশন শুরু করে ।।
হায়দ্রাবাদি বিরিয়ানি

হায়দ্রাবাদি বিরিয়ানি হলো ভারতের হায়দ্রাবাদের এক প্রকার বিরিয়ানি, এটি রান্নার দম পদ্ধতি ব্যবহার করে চাল থেকে প্রস্তুত করা হয়।
হায়দ্রাবাদি বিরিয়ানি রান্না'র প্রধান উপকরণগুলি হলো তুলশীমালা চাল, বাসমতী চাল, খাসির বা গরুর মাংস অথবা মুরগীর মাংস, দই, পিঁয়াজ, দারুচিনি, লবঙ্গ, এলাচ, তেজপাতা, জায়ফল, কালোজিরা (শাহী জিরা), জয়ত্রি, তারকা মৌরি (বিরিয়ানি ফুল), লেবু এবং জাফরান। ধনিয়া পাতা এবং ভাজা পেঁয়াজ খাবারকে সুশোভিত করতে ব্যবহৃত হয়। মূল খাবার লাল মাংস (খাসি/গরুর মাংস) দিয়ে তৈরি করা হয়; তবে মুরগী, মাছ, চিংড়ি বা সবজি খাবারে কিছু বৈচিত্রের জন্য ব্যবহার করা যেতে পারে।
হায়দ্রাবাদি বিরিয়ানি সাধারণত মুঘলাই এবং ইরানি খাবারের মিশ্রণ হিসাবে ঐতিহাসিক হায়দ্রাবাদ রাজ্যের নিজামের রান্নাঘরে উদ্ভূত বলে বিশ্বাস করা হয়। ভারতীয় রন্ধনশৈলীর একটি মূখ্য উপাদান হলো হায়দ্রাবাদি বিরিয়ানি।
হায়দ্রাবাদি বিরিয়ানি সাধারণত ২ ধরনের: কাচ্চি (কাঁচা) বিরিয়ানি এবং পাক্কি (রান্না করা) বিরিয়ানি।
"কাচ্চি" বিরিয়ানি কাঁচা মাংস দিয়ে তৈরি করা হয় সারা রাত মশলা দিয়ে ম্যারিনেট করে এবং তারপরে রান্নার আগে দই দিয়ে (টকদই) মাখিয়ে রাখা হয়। মাংসের টুকরাগুলো সুগন্ধী বাসমতী চালের আস্তরণের ভেতর রাখা হয় এবং ময়দা দিয়ে "হান্ডি" (পাতিল) বন্ধ করার পর দমে রান্না করা হয়। তবে এটি একটি সতর্কণীয় প্রক্রিয়া, কারণ মাংস বেশি-সেদ্ধ করা বা কম-সেদ্ধ করা এড়াতে সময় এবং তাপমাত্রার দিকে সূক্ষ্ম মনোযোগ প্রয়োজন।
"পাক্কি" বিরিয়ানিতে মাংস অল্প সময়ের জন্য ম্যারিনেট করা হয় এবং চাল দিয়ে স্তরীভূত করার আগে এবং ময়দার খামির দিয়ে বন্ধ পাত্রে রান্না করা হয়। পাক্কি আখনিতে (রান্না করা রসা ঝোলের সাথে) উপাদানগুলিকে চুলায় পাকাবার আগে সেদ্ধ করা হয়।
জায়ফল, আতর এবং কেওড়া মাংসের রসা ঝোলকে সুগন্ধযুক্ত করে তুলে। এছাড়া জাফরান এবং এলাচ'ও ব্যবহার করা হয়।
বিরিয়ানির একটি নিরামিষ সংস্করণও রয়েছে, যা গাজর, মটর, ফুলকপি, আলু এবং কাজু জাতীয় সবজি ব্যবহার করে তৈরি করা হয়।
বিরিয়ানি সাধারণত দহি চাটনি (দই-চাটনি) এবং মিরচি কা সালান (মরিচের সস্) দিয়ে পরিবেশন করা হয়। এছাড়াও সালাদ হিসাবে থাকে পিঁয়াজ, গাজর, শসা এবং লেবুর টুকরা।
অতিসংক্রমণকারী

রোগবিস্তার বিজ্ঞানের আলোচনায় অতিসংক্রমণকারী বলতে সংক্রামক রোগাক্রান্ত একটি অস্বাভাবিকভাবে সংক্রামক জীবকে বোঝায়। মানববাহিত রোগের ক্ষেত্রে একজন অতিসংক্রমণকারী বলতে এমন একজন সংক্রামক রোগাক্রান্ত ব্যক্তিকে বোঝায়, যার থেকে সাধারণের তুলনায় অন্য ঝুঁকিপূর্ণ ব্যক্তির সংক্রামিত হবার সম্ভাবনা বেশি।
অতিসংক্রমণের কিছু কিছু ক্ষেত্রে ৮০/২০ বিধি পরিলক্ষিত হয়, যেখানে প্রায় ২০% সংক্রামিত ব্যক্তি ৮০% রোগ সংবহনের জন্য দায়ী। তবে যদি ৮০%-এর কম বা বেশি শতাংশ সংবহনের জন্য দায়ী হলেও অতিসংক্রমণ ঘটেছে বলা হতে পারে। যেসমস্ত মহামারিতে এ ধরনের অতিসংক্রমণ ঘটনাগুলি (Super Spreader EVents, সংক্ষেপে SSEV) বেশি থাকে, সেগুলিতে রোগাক্রান্ত ব্যক্তিদের সিংহভাগ অপেক্ষাকৃত কম সংখ্যায় তাদের সংস্পর্শে আসা দ্বিতীয় কোনও ব্যক্তিকে সংক্রামিত করেন।
অতিসংক্রমণ ঘটনাগুলির পেছনে একাধিক নিয়ামকের প্রভাব থাকে, যেমন- সম্প্রদায়ব্যাপী অনাক্রম্যতা হ্রাস, হাসপাতালীয় সংক্রমণ, সংক্রমণ প্রাবল্য (Virulence), বাহিত ভাইরাসের পরিমাণ (Viral load), অপরোগনির্ণয় (Misdiagnosis), বায়ুপ্রবাহ গতিবিজ্ঞান, অনাক্রম্যতা দমন এবং অন্য রোগ সংক্রামক জীবাণুর সহ-সংক্রমণ ।
যদিও অতিসংক্রমণ ঘটনার শিথিল কিছু সংজ্ঞা বিদ্যমান, তবুও কোন্‌ বৈশিষ্ট্যগুলি একটি রোগবিস্তারের ঘটনাকে অতিসংক্রমণ ঘটনা হিসেবে চিহ্নিত করতে সাহায্য করে, সেগুলি নির্ধারণের চেষ্টা করা হয়েছে। লয়েড-স্মিথ ও তাঁর সহযোগীরা (২০০৫) অতিসংক্রমণ ঘটনা শনাক্ত করতে নিম্নোক্ত কর্মনির্দেশনাবিধি সংজ্ঞায়িত করেছেন:
এই কর্মনির্দেশনাবিধি ৯৯-তম শতকরার অতিসংক্রমণ ঘটনাকে এমন একটি ঘটনা হিসাবে সংজ্ঞায়িত করে যা সমসত্ব জনসমষ্টির ৯৯% সংক্রমণের ঘটনার বেশি সংক্রমণ ঘটায়।
বাংলাদেশ ভোক্তা সমিতি

বাংলাদেশ ভোক্তা সমিতি (ক্যাব) বাংলাদেশে ঢাকায় বসবাসকারী একাধিক ব্যক্তির চিন্তার ফসল হিসেবে ১৯৭৮ সালে প্রতিষ্ঠিত একটি অমুনাফাভিত্তিক বেসরকারি সংগঠন। সাধারণভাবে ক্যাব ভোক্তার অধিকার ও কর্তব্য সম্পর্কে সচেতন করে থাকে। সংগঠনটি আমেরিকা ও ইউরোপের ভোক্তা সাধারণের স্বার্থ রক্ষায় কাজ করে যেসব সংগঠন বা সংস্থা রয়েছে তাদের নমুনায় নিজেরদের গঠন প্রণালি ও কার্যা প্রণালি নির্ধারণ করে। বাংলাদেশে সংগঠনটি প্রধানত দরিদ্র ও মধ্যবিত্ত ভোক্তা সাধারণে স্বার্থ রক্ষা নিজেদের মৌলিক দায়িত্ব হিসেবে বেছে নিয়েছে।
বাংলাদেশের সবকটি বিভাগীয় শহর ও জেলায় ভোক্তা সমিতির কার্যক্রম রয়েছে। সংস্থাটি নিত্য প্রয়োজনীয় দ্রব্য ও সেবামূলক পণ্যের বাজারদর নিয়মিত পর্যবেক্ষণ করে ভোক্তাদেরকে বিভিন্ন মাধ্যমে বাজারের প্রকৃত অবস্থা সম্পর্কে অবহিত করে থাকে। যাতে বাজারদর সাধারণ মানুষের ক্রয় ক্ষমতার বাইরে চলে না যায। এজন্যে সস্থাটির একটি বাজার পর্যবেক্ষণ শাখা আছে। ওই শাখর কর্মরতরা নিয়মিত বাজার সমীক্ষা পরিচালনা করে ও সংবামাধ্যমের সাহায্যে ভোক্তাদের কাছে তথ্য দিয়ে থাকে। বাংলাদেশে ব্যবহৃত ১২টি ক্ষতিকর ফরমালিন ও খাদ্যে ভেজাল দেয়ার বিরুদ্ধে ভোক্তা অধিকার "‘নোংরা এক ডজন’" নামে প্রচার অভিযান চালায়। স্বাধীনতা পরবর্তী বাংলাদেশে কীটনাশক বিক্রি ও বাজারজাতকরণে রাষ্ট্রীয় কোনো নীতিমালা ছিলো না। সংস্থাটির উদ্যোগে ও আন্দোলনের মুখে সরকার এ বিষয়ে একটি সুস্পষ্ট নীতি প্রণয়ন করে। পরবর্তীতে এটি গেজেট পরিপত্রের মাধ্যমে সধারণ ভোক্তাদের অবহিত করার পাশাপাশি ব্যবসায়ীদেরকে প্রয়োজনীয় নির্দেশনা দেয়া হয়।
ক্যাব ভোক্তা সাধারণের কাছে পণ্য ও ভোক্তার অধিকার বিষয়ক প্রতিনিয়ত তথ্য পৌঁছে দিতে ‘ভোক্তা কণ্ঠ’ নামে একটি মাসিক বুলেটিন প্রকাশ করে। এটি বাংলা ভাষায় প্রকাশিত হয়। এছাড়া ইংরেজি ভাষায় তিন মাস পরপর ত্রৈমাসিক ম্যাগাজিনও প্রকাশ করে সংগঠনঠি। এটি বাংলাশে ছাড়া আন্তর্জাতিক পর্যায়ে ভোক্তা সম্পর্কিত বিভিন্ন সংগঠন ও সংস্থার সদর দফতর বরাবর ডাকযোগে পাঠনো হয়। এর বাইরেও নানা ইস্যু কিংবা ভোক্তাদের নানা সমস্যার দিক অনুসরণে ছোট ছোট বই, প্রচারপত্র, ফোল্ডার ইত্যাদি নিয়মিত প্রচার করে। বিভিন্ন দিবস কেন্দ্রীক স্থানীয় সংবাদমাধ্যমে বিভিন্ন ফিচার ও প্রেস বিজ্ঞপ্তি প্রকাশ হয়।
জাহাঙ্গীর কবির (রাজনীতিবিদ)

জাহাঙ্গীর কবির বাংলাদেশের ঝালকাঠি জেলার রাজনীতিবিদ ও ঝালকাঠি-১ (রাজাপুর-কাঁঠালিয়া) আসনের সাবেক সংসদ সদস্য।
জাহাঙ্গীর কবির তৎকালীন বেঙ্গল প্রেসিডেন্সির বাকেরগঞ্জ জেলার ঝালকাঠি মহকুমার কাঁঠালিয়া থানার একটি সম্ভ্রান্ত রাজনৈতিক বাঙ্গালী মুসলিম পরিবারে জন্মগ্রহণ করেন, যারা চেচরিরামপুরের তালুকদার বংশ হিসাবে পরিচিত। দাবি করা হয় যে তাঁর পূর্বপুরুষ টেন্ডুর খাঁ ছিলেন সুলতান শের শাহ সুরির অন্যতম বংশধর। টেন্ডুর খাঁ বিহারের সাসারাম শহর হতে পহেলা বাংলার ফরিদপুরে বসবাস শুরু করেছিলেন। তারপর তিনি ফরিদপুর থেকে বৃহত্তর বরিশালের চেচরিরামপুর গাঁওয়ে এসেছিলেন যেখানে তাকে সৈয়দপুর পরগণার একটি তালুক দেওয়া হয়। জাহাঙ্গীর কবিরের বংশলতিকা হচ্ছে: জাহাঙ্গীর কবির ইবনে তোফাজ্জল হোসেন খাঁন তোতা মিঞা ইবনে মোয়াজ্জেম হোসেন খাঁন নয়া মিঞা ইবনে আহসান খাঁন ইবনে ভোলা খাঁন ইবনে নাসির খাঁন। তাঁর আপন চাচা নুরুল হোসেন খাঁন নান্না মিঞা ছিলেন হোসেন শহীদ সোহ্‌রাওয়ার্দীর সহচর এবং নিখিল ভারত মুসলিম লীগের স্বোচ্ছাসেবক বাহিনীর সম্পাদক।
জাহাঙ্গীর কবির ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে ঝালকাঠি-১ (রাজাপুর-কাঁঠালিয়া) আসন থেকে সংসদ সদস্য নির্বাচিত হয়েছিলেন।
জাহাঙ্গীর কবির (কর্মকর্তা)

জাহাঙ্গীর কবির একজন বাংলাদেশী বেসামরিক সরকারি কর্মচারী এবং বাংলাদেশ পানি উন্নয়ন বোর্ডের সাবেক মহাপরিচালক (ডিজি)।
জাহাঙ্গীর কবির রাজশাহী প্রকৌশল ও প্রযুক্তি বিশ্ববিদ্যালয় থেকে ১৯৮২ সালে সিভিল ইঞ্জিনিয়ারিং এবং ১৯৯৩ সালে এমএসসি পাস করেন। ১৯৮৩ সালে তিনি বিডব্লিউডিবিতে সহকারী প্রকৌশলী (সিভিল) হিসাবে যোগদান করেন। তিনি বিডব্লিউডিবির অতিরিক্ত মহাপরিচালক (পশ্চিম অঞ্চল) ছিলেন। এপ্রিল ২০১৬-২০২০ সালে তিনি বাংলাদেশ পানি উন্নয়ন বোর্ডের মহাপরিচালক (ডিজি) হিসেবে নিয়োগ দেয়া হয়।
এ. এম. আমিনুল হক

এ. এম. আমিনুল হক একজন বাংলাদেশী প্রকৌশলী, বেসামরিক সরকারি কর্মচারী এবং বাংলাদেশ পানি উন্নয়ন বোর্ডের মহাপরিচালক (ডিজি)।
এ. এম. আমিনুল হক ১৯৬২ সালে সিরাজগঞ্জ জেলার উল্লাপাড়া উপজেলার কয়ড়া গ্রামে জন্মগ্রহণ করেন। তিনি ১৯৮৩ সালে বাংলাদেশ প্রকৌশল বিশ্ববিদ্যালয় (বুয়েট) থেকে বিএসসি ইন সিভিল ইঞ্জিনিয়ারিং এবং ১৯৯১ সালে এশিয়ান ইনস্টিটিউট অব টেকনোলজি, থাইল্যান্ড থেকে হাইড্রোলিক অ্যান্ড কোস্টাল ইঞ্জিনিয়ারিংয়ে এমএসসি ডিগ্রি অর্জন করেন।
এ. এম. আমিনুল হক ১৯৮৪ সালে বাংলাদেশ পানি উন্নয়ন বোর্ডে সহকারী প্রকৌশলী পদে চাকরিতে যোগদান করে পানি উন্নয়ন বোর্ডের প্রধান প্রকৌশলী (পরিকল্পনা) ও এফআরইআরএমআইপি প্রকল্পের পরিচালকের দায়িত্ব পালনসহ বিভিন্ন দপ্তরে দায়িত্ব পালন করেন। তিনি ১৩ ফেব্রুয়ারি ২০২০ সাল থেকে বাংলাদেশ পানি উন্নয়ন বোর্ডের মহাপরিচালক হিসেবে দায়িত্ব পালোণ করছেন।
বিশাখা কন্টেইনার টার্মিনাল

বিশাখা কন্টেইনার টার্মিনাল (ভিসিটি) "বিশাখা কন্টেইনার টার্মিনাল প্রাইভেট লিমিটেড" দ্বারা পরিচালিত একটি কন্টেইনার টার্মিনাল। এটি বিশাখাপত্তনম বন্দরের অন্তর্গত। টার্মিনালটি ভারতের পূর্ব উপকূলের কেন্দ্রে অবস্থিত এবং মালাক্কা প্রণালীর নিকটতম, ফলে বিশাখা কন্টেইনার টার্মিনাল অন্ধ্রপ্রদেশ, তেলেঙ্গানা, ছত্তিসগড়, ওড়িশা, মহারাষ্ট্র, ঝাড়খণ্ড, মধ্যপ্রদেশ এবং পশ্চিমবঙ্গ রাজ্যের কন্টেইনার পণ্য পরিবহনের জন্য একটি আদর্শ প্রবেশদ্বার হিসাবে কাজ করে।
ডিপি ওয়ার্ল্ডের বিশাখা কনটেইনার টার্মিনাল (ভিসিটিপিএল) ২০০৩ সালে বঙ্গোপসাগরের গভীর জলের প্রবেশদ্বার হিসাবে খোলা হয়। এটি দেশের প্রথম কন্টেইনার টার্মিনাল, যা ভারতীয় শুল্ক দপ্তরের কাছ থেকে অনুমোদিত অর্থনৈতিক অপারেটর (এইও) হিসাবে শংসাপত্র পায়। 
ভিসিটি বা বিশাখা কন্টেইনার টার্মিনালের জলের প্রাকৃতিক গভীরতার ১৭ মিটার (দেশের গভীরতম)। বর্তমান টার্মিনালের ক্ষমতা বার্ষিক ০.৫৫ মিলিয়ন টিইইউ এবং ২০২১ সালের মধ্যে এটি ১.৫ মিলিয়নেরও বেশি টিইইউতে প্রসারিত হবে। টার্মিনালটি পোস্ট পানাম্যাক্স এসটিএস ক্রেন, আধুনিক ন্যাভিস স্পারসিএস এন ৪ সফটওয়্যার, ৩৬৬ টিরও বেশি রিফার প্লাগ পয়েন্ট, পর্যাপ্ত পাওয়ার ব্যাক আপ, ২ টি পূর্ণ দৈর্ঘ্যের রেলপথ এবং সম্পূর্ণ কম্পিউটারাইজড পরিবেশ সহ আধুনিক অবকাঠামোতে সজ্জিত। অঞ্চলটি মোট ১৬.৪ হেক্টর এলাকা নিয়ে গড়ে উঠেছে।
টার্মিনালটির সঙ্গে সুষ্ঠ আন্তঃদেশীয় অঞ্চলে রেল ও সড়ক যোগাযোগ রয়েছে এবং এর ফলে এনসিআর, নাগপুর, হায়দ্রাবাদ এবং রায়পুরে স্থানীয় অভ্যন্তরীণ অঞ্চল ও আইসিডিগুলিতে কার্গো চলাচলের জন্য মসৃণ প্রবেশাধিকার সরবরাহ করে।
লালবুক রাজহাঁস

লালবুক রাজহাঁস (বৈজ্ঞানিক নাম: "Branta ruficollis") (ইংরেজি Red-breasted goose) Anatidae পরিবারের Branta গণের একটি পাখি।
লালবুক রাজহাঁস পাখি কৃষ্ণ সাগর, বুলগেরিয়া, ইউক্রেন, রোমানিয়া অঞ্চল পর্যন্ত বিস্তৃত।
বৈশ্বিক অবস্থা বিপন্ন এবং বাংলাদেশের অবস্থায় অনিশ্চিত ও অনুমান নির্ভর। কেবলমাত্র দুইটি তালিকায় বাংলাদেশের পাখি বলে উল্লিখিত, দক্ষিণ এশিয়ায় পাখিটির উপস্থিতি অনুমান নির্ভর।
ভেরা ইয়েভাস্টাফিভেনা পপোভা

ভেরা ইয়েভাস্টাফিভেনা পপোভা (১৭ সেপ্টেম্বর ১৮৬৭- ৮ মে ১৮৯৬) একজন রাশিয়ান রসায়নবিদ ছিলেন । তিনি ছিলেন রাশিয়ার প্রথম মহিলা রসায়নবিদ, এবং একজন রসায়ন পাঠ্যপুস্তকের প্রথম রাশিয়ান মহিলা লেখিকা। তার গবেষণাগারে বিস্ফোরণের ফলে তিনি সম্ভবত "রসায়নের কারণেই মারা যাওয়া প্রথম মহিলা" ছিলেন। 
১৮৬৪ সালে সেন্ট পিটার্সবার্গে জন্মগ্রহণ করেন ভেরা। তার বাবা ইভস্টাফি ইভানোভিচ বোগদানভস্কি ছিলেন অস্ত্রোপচারের একজন অধ্যাপক। তার বাবা-মা তাদের তিন সন্তানকে ঘরে বসে লেখাপড়া করার ব্যবস্থা করে দিয়েছিলেন। ১৮৭৪ সালে, তিনি ১১ বছর বয়সে স্মোলনি ইনস্টিটিউটে পড়াশোনা শুরু করেছিলেন। ১৮৮৩ সাল থেকে তিনি বেস্টুশেভ কোর্সে চার বছর সময় কাটিয়েছিলেন এবং এরপরে তিনি একাডেমি অফ সায়েন্সেস এবং মিলিটারি সার্জিকাল একাডেমিতে পরীক্ষাগারে দুই বছর কাজ করেছিলেন। ১৮৮৯ সালে ভেরা রাশিয়া ছেড়ে সুইজারল্যান্ডে চলে যান। সেখানে তিনি জেনেভা বিশ্ববিদ্যালয়ে রসায়নে ডক্টরেট করেন। তিনি ১৮৯২ সালে ডিবেঞ্জিল কেটোন থেকে গবেষণার পক্ষে প্রতিবাদ করেছিলেন। তিনি এইচসিএপ ( মেথাইলিডিনেফোস্পেন ) এ কাজ করতে চেয়েছিলেন, তবে ডক্টরাল তত্ত্বাবধায়ক অধ্যাপক কার্ল গ্রাবে তাঁর পরিবর্তে ডিবেঞ্জিল কেটোনকে মনোনিবেশ করতে রাজি করেছিলেন। তিনি জেনেভাতে ডাঃ ফিলিপ অগাস্ট গুয়েয়ের সাথেও কাজ করেছিলেন। ফিলিপ অগাস্ট গুয়েয় স্টেরিওকেমিস্ট্রি নিয়ে কাজ করছিলেন।
ওয়াজেদ আলী খান পন্নী (রাজনীতিবিদ)

ওয়াজেদ আলী খান পন্নী বাংলাদেশের টাঙ্গাইল জেলার রাজনীতিবিদ যিনি টাঙ্গাইল-৭ আসনের সংসদ সদস্য ছিলেন।
ওয়াজেদ আলী খান পন্নী টাঙ্গাইল জেলার মির্জাপুর উপজেলায় জন্মগ্রহণ করেছেন।
ওয়াজেদ আলী খান পন্নী ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে টাঙ্গাইল-৭ (মির্জাপুর) আসন থেকে সংসদ সদস্য নির্বাচিত হয়েছিলেন।
মোহাম্মদ আবদুল বারেক

মোহাম্মদ আবদুল বারেক বাংলাদেশের বরিশাল জেলার রাজনীতিবিদ ও বরিশাল-৩ (মুলাদী-বাবুগঞ্জ) আসনের সাবেক সংসদ সদস্য।
মোহাম্মদ আবদুল বারেক বরিশাল জেলা জন্মগ্রহণ করেছেন।
মোহাম্মদ আবদুল বারেক ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বরিশাল-৩ (মুলাদী-বাবুগঞ্জ) আসন থেকে সংসদ সদস্য নির্বাচিত হয়েছিলেন।
সৈয়দ আজিজুল হক

সৈয়দ আজিজুল হক (১ অক্টোবর ১৯১২-১১ ফেব্রুয়ারি ১৯৯২), যিনি নান্না মিঞা নামেও পরিচিত, হলেন একজন বাংলাদেশী আইনজীবী, রাজনীতিবিদ ও বরিশাল-২ (উজিরপুর-বানারীপাড়া) আসনের সাবেক সংসদ সদস্য। তিনি পূর্ব পাকিস্তানের প্রাদেশিক পরিষদের সদস্য, বাণিজ্যমন্ত্রী ও শিল্পমন্ত্রী ছিলেন।
সৈয়দ আজিজুল হক ১ অক্টোবর ১৯১২ খ্রীষ্টাব্দে বাকেরগঞ্জ জেলার বানারীপাড়া থানার চাখার গ্রামের শরিফ বাড়ীতে জন্মগ্রহণ করেন। তাঁর বাবার নাম ছিলেন সৈয়দ মোতাহার হোসেন এবং মায়ের নাম ছিলেন সৈয়দা আফতাবুন্নেছা খাঁতুন। তাঁর পূর্বপুরুষ সৈয়দ আতাউল্লাহ চাখারের মীর কুতুব সাহেবের কন্যা দুলালবিবিকে শাদী করার বাদে এ অঞ্চলে জায়গীরদারীর প্রাপ্ত হন এবং চাখারের সৈয়দ বংশ প্রতিষ্ঠা করেন।
তিনি ১৯২৮ সালে খলিশাকোঠা স্কুল থেকে ম্যাট্রিকুলেশন, ব্রজমোহন কলেজ (বিএম কলেজ) থেকে আইএসসি এবং ১৯৩২ সালে মৌলানা আজাদ কলেজ থেকে বিএ ডিগ্রী অর্জন করেন। এর পর বিএল ডিগ্রি লাভ করেন।
আজিজুল হক কলকাতা করপোরেশনে চাকরি করেন। আবুল কাশেম ফজলুল হক মন্ত্রী থাকা কালে তার ব্যক্তিগত সহকারী নিযুক্ত হন। এরপর ইন্ডাস্ট্রিয়াল মিউজিয়ামে অ্যাসিস্ট্যান্ট ডাইরেক্টর হিসেবে তিনি সরকারি চাকরিতে যোগদান করেন। তিনি ১৯৫১ সালে সরকারি চাকরি থেকে অবসর নিয়ে ঢাকায় আইনপেশা শুরু করেন। তিনি চার মেয়াদে ঢাকা জেলা আইনজীবী সমিতির সভাপতি ছিলেন।
তিনি ছাত্রজীবনে বঙ্গীয় মুসলিম সাহিত্য সম্মেলনের উদ্যোক্তাদে মধ্যে অন্যতম ছিলেন। আবুল কাশেম ফজলুল হকের সঙ্গে বঙ্গীয় প্রজা সম্মেলনে তিনি যোগ দেন। তিনি ছিলেন কৃষকপ্রজা পার্টির কার্যনির্বাহী সদস্য।
তিনি ১৯৫৪ সালে পূর্ব পাকিস্তানের আইন পরিষদ নির্বাচনে যুক্তফ্রন্টের প্রার্থী হিসেবে বরিশালের নির্বাচনী এলাকা ঝালকাঠি-উজিরপুর থেকে প্রাদেশিক পরিষদের সদস্য নির্বাচিত হয়ে শেরে বাংলার মন্ত্রিসভায় শিক্ষামন্ত্রী হিসেবে দায়িত্ব পালন করেন। ১৯৫৫ সালে তিনি আবু হোসেনের মন্ত্রিসভার বাণিজ্যমন্ত্রী ও শিল্পমন্ত্রী হিসেবে দায়িত্ব পালন করেন। তিনি ১৯৫৬ সালে গণপরিষদের মনোনীত সদস্য হিসেবে পাকিস্তানের সংবিধান রচনায় অংশগ্রহণ করেন।
১৯৬৯ সালে আইয়ুব খানের বিরুদ্ধে প্রথম প্রকাশিত বিবৃতি দাতা নয় নেতাদের অন্যতম ছিলেন তিনি। ন্যাশনাল ডেমোক্রেটিক ফ্রন্ট এবং পরবর্তীতে পাকিস্তান ডেমোক্রেটিক পার্টি গঠন করেন তিনি এবং প্রাকৃতিক দুর্যোগ ও মহাপ্লাবনের পর ১৯৭০ সালের তার দলসহ আরও কিছু রাজনৈতিক দল নির্বাচন বর্জন করে।
মুক্তিযুদ্ধের সময় পরিবার নিয়ে তিনি ঢাকায় অবস্থান করছিলেন এবং তিনি শান্তি কমিটির সদস্য ছিলেন।
তিনি ১৯৭১ সালের পর রাজনীতি থেকে দূরে থাকলেও ১৯৭৫ সালের পর আবার রাজনীতিতে সক্রিয় হয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বাকেরগঞ্জ-২ (বর্তমান বরিশাল-২) আসন থেকে সংসদ সদস্য নির্বাচিত হয়েছিলেন।
সৈয়দ আজিজুল হক ১৯৯২ সালের ১১ ফেব্রুয়ারি ঢাকায় মৃত্যুবরণ করেন।
মার্বেল হাঁস

মার্বেল হাঁস (বৈজ্ঞানিক নাম: "Marmaronetta angustirostris") (ইংরেজি Marbled duck) Marbled duck পরিবারের Marmaronetta গণের একটি পাখি।
মার্বেল হাঁস পাখি ৩৯-৪২ সেমি লম্বা।
মার্বেল হাঁস পাখিটি আর্মেনিয়া এবং আজারবাইজান,সাহারা মরুভূমি,সহিল বিভিন্ন অঞ্চল পর্যন্ত বিস্তৃত।
বৈশ্বিক অবস্থা সংকটাপন্ন এবং বাংলাদেশের অবস্থায় প্রয়োজনীয় তথ্যবিহীন।এরা ফোঁটাবিশিষ্ট হাঁস নামেও পরিচিত।
ফুটবল ক্লাব জিনিত সেন্ট পিটার্সবার্গ

ফুটবল ক্লাব জিনিত (; ; জিনিত সেন্ট পিটার্সবার্গ বা শুধুমাত্র জিনিত নামেও পরিচিত) হচ্ছে সেন্ট পিটার্সবার্গ শহরে অবস্থিত একটি রুশ পেশাদার ফুটবল ক্লাব। এই ক্লাবটি ১৯২৫ সালে প্রতিষ্ঠিত হয়েছিল (বা কিছু রুশ উৎস অনুসারে ১৯১৪ সালে)। বর্তমানে এই ক্লাবটি রুশ প্রিমিয়ার লীগে খেলে। জিনিত হচ্ছে রুশ প্রিমিয়ার লীগের বর্তমান চ্যাম্পিয়ন (২০১৮–১৯ অনুযায়ী)। এর পূর্বে তারা ২০০৭, ২০১০, ২০১১–১২, ২০১৪–১৫ মৌসুমে রুশ প্রিমিয়ার লীগের শিরোপা জয়লাভ করেছে। এছাড়াও ক্লাবটি ২০০৭–০৮ উয়েফা সুপার কাপ এবং ২০০৮ উয়েফা সুপার কাপ জয়লাভ করেছে। এই ক্লাবটির মালিকানাধীনে রয়েছে জনপ্রিয় রুশ প্রতিষ্ঠান গাসপ্রোম, যারা একই সাথে এর সাথে এই ক্লাবের পৃষ্ঠপোষকতার দায়িত্ব পালন করে। জিনিত তাদের সকল হোম ম্যাচ গাসপ্রোম এরিনায় খেলে থাকে।
মরচেরঙ ভুতিহাঁস

মরচেরঙ ভুতিহাঁস (বৈজ্ঞানিক নাম: "Aythya nyroca") (ইংরেজি Ferruginous duck,ferruginous pochard, common white-eye বা white-eyed pochard) Anatidae পরিবারের Aythya গণের একটি পাখি।
বৈশ্বিক অবস্থা প্রায়-বিপদগ্রস্ত এবং বাংলাদেশের অবস্থায় সুলভ, পরিযায়ী। ভুতিবিশিষ্ট হাঁস নামেও পরিচিত।
ফুটবল ক্লাব লকোমতিভ মস্কো

ফুটবল ক্লাব লকোমতিভ মস্কো (, ; এছাড়াও এফসি লকোমতিভ মস্কো নামে পরিচিত) হচ্ছে মস্কো ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯২২ সালে প্রতিষ্ঠিত হয়েছে। এফসি লকোমতিভ মস্কো তাদের সকল হোম ম্যাচ মস্কোর আরজেডডি এরিনায় খেলে থাকে; যার ধারণক্ষমতা হচ্ছে ২৭,৩২০। বর্তমানে এই ক্লাবের ম্যানেজারের দায়িত্ব পালন করছেন মার্কো নিকোলিচ এবং সভাপতির দায়িত্ব পালন করছেন ভ্লাদিমির লেওনচেঙ্কো। ক্রোয়েশীয় রক্ষণভাগের খেলোয়াড় ভেদ্রান চোরলুকা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি লকোমতিভ মস্কো এপর্যন্ত ২০টি শিরোপা জয়লাভ করেছে; যার মধ্যে ৩টি রুশ প্রিমিয়ার লীগ, ৩টি রুশ জাতীয় ফুটবল লীগ এবং ১০টি রুশ কাপ শিরোপা রয়েছে।
লকোমতিভ মস্কো ১৯২২ সালে কাজানকা (মস্কোভস্কায়া-কাজান্সকায়া জেডএইচ.ডি) হিসাবে প্রতিষ্ঠিত হয়েছিল। ১৯২৪ সালে ক্লাবটি মস্কো রেলওয়ের বেশ কয়েকটি লাইনের শক্তিশালী ফুটবল খেলোয়াড়দের কেওআর ("ক্লাব অফ দ্য অক্টোবর বিপ্লব") হিসাবে একত্রিত করে। ১৯৩১ সালে, এই ক্লাবটির কাজানকা (মস্কোভস্কায়া-কাজান্সকায়া জেডএইচ.ডি) নামে পুনরায় নামকরণ করা হয়েছিল এবং ১৯৩৬ সালে, শেষ বারের মতো এটির নাম "লকোমতিভ মস্কো"-এ পরিবর্তন করা হয়েছিল, যা আজ পর্যন্ত বিদ্যমান। কমিউনিস্ট শাসনামলে, লকোমতিভ মস্কো ক্লাবটি লকোমতিভ স্বেচ্ছাসেবী ক্রীড়া সংস্থার অংশ ছিল এবং রুশ রেলওয়ের মাধ্যমে সোভিয়েত পরিবহন মন্ত্রনালয়ের কাজের সাথে জড়িত ছিল।
করোনাভাইরাস রোগ

করোনাভাইরাস রোগ (কোভিড; ), করোনাভাইরাস রেসপিরেটোরি সিন্ড্রোম, করোনাভাইরাস নিউমোনিয়া, করোনাভাইরাস ফ্লু, বা অন্য কোনও রূপ, করোনাভাইরাস (কোভ) পরিবারের সদস্যদের দ্বারা সৃষ্ট একটি রোগ।
করোনাভাইরাসের বিভিন্ন সংক্রমণগুলি হলো সিভিয়ার একিউট রেসপিরেটোরি সিন্ড্রোম (এসএআরএস), মিডল ইস্ট রেসপিরেটোরি সিন্ড্রোম (এমইআরএস) এবং করোনাভাইরাস রোগ ২০১৯ (কোভিড-১৯)। করোনাভাইরাসগুলি সর্দি-কাশি এর কিছু জোরের কারণেও হতে পারে।
কোভিড-১৯ দ্বারা সৃষ্ট ২০১৯–২০ করোনাভাইরাস প্রাদুর্ভাবকে ২০২০ সালের ১১ মার্চ বিশ্ব স্বাস্থ্য সংস্থা (ডাব্লুএইচও) দ্বারা একটি বৈশ্বিক মহামারি হিসাবে ঘোষণা করা হয়েছিল। এই রোগের স্থানীয় সংক্রমণ ছয়টি ডাব্লুএইচও অঞ্চল জুড়ে অনেক দেশে রেকর্ড করা হয়েছে। কোভিড-১৯ সার্স-কোভ-২ করোনাভাইরাস দ্বারা সৃষ্ট।
২০০৩ সালের সিভিয়ার একিউট রেসপিরেটোরি সিন্ড্রোম করোনাভাইরাস (সার্স-কভি), তীব্র শ্বসনতন্ত্র লক্ষণসমূহ (সার্স) এর সৃষ্টি করে। ২০০২—২০০৪ সার্স প্রাদুর্ভাব এ ২৯ টি দেশ ও অঞ্চল থেকে ৮,০০০ এরও বেশি লোক সংক্রামিত হয়েছিল এবং বিশ্বজুড়ে কমপক্ষে ৭৭৪ জন মানুষ মারা গিয়েছিল।
২০১২ সালে "মিডল ইস্ট রেসপিরেটোরি সিন্ড্রোম করোনাভাইরাস" (মার্স-কভি) মধ্যপ্রাচ্যে চিহ্নিত হয়েছিল।
মার্স-কভি এর কারণে ২০১২ মার্স প্রাদুর্ভাব ঘটেছিলো, মূলত মধ্য প্রাচ্য, দক্ষিণ কোরিয়ায় ২০১৫ মার্স প্রাদুর্ভাব এবং প্রাথমিকভাবে সৌদি আরব এ ২০১৮ মার্স প্রাদুর্ভাব ঘটেছিলো।
গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস ২ (সার্স-কভি-২) করোনাভাইরাস রোগ ২০১৯ (কোভিড-১৯) সৃষ্টি করেছিলো, যা ডিসেম্বর ২০১৯ এ উহান, চীন এ নিউমোনিয়া প্রাদুর্ভাব এর কারণে সৃষ্টি হয়েছিলো।
করোনাভাইরাস হ'ল ভাইরাস যা স্তন্যপায়ী এবং পাখি এর মধ্যে রোগের বিস্তার ঘটাতে পারে। মানুষের মধ্যে ভাইরাসগুলির কারণে শ্বাসযন্ত্রের সংক্রমণ হয়ে থাকে যা হালকা থেকে মারাত্মক পর্যন্ত হতে পারে।
ছয় প্রজাতির মানব করোনভাইরাসগুলি জানা যায়, এর মধ্যে চারটি ভাইরাসগুলির মধ্যে রয়েছে যা সাধারণ সর্দি বা সাধারণ শ্বাসকষ্টজনিত অসুস্থতার কারণ করে: এইচকোভ-২৯৯ই, এইচকোভ-এনএল৩, এইচকোভ-ওসি৪৩, এবং এইচকোভ-এইচকিউ১
দুটি অতিরিক্ত প্রজাতি আরও মারাত্মক লক্ষণ সৃষ্টি করে এবং এটি মারাত্মক হতে পারে:মার্স-কোভ এবং সার্স করোনাভাইরাসগুলির দুটি পৃথক স্ট্রেন: সার্স-কোভ এবং সার্স-কোভ-২.
সাদিক মোহাম্মদ

সাদিক মোহাম্মদ (; জন্ম: ৩ মে, ১৯৪৫) তৎকালীন ব্রিটিশ ভারতের জুনাগড় রাজ্যের জুনাগড় এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার, কোচ ও আম্পায়ার। পাকিস্তান ক্রিকেট দলের অন্যতম সদস্য ছিলেন তিনি। ১৯৬৯ থেকে ১৯৮০ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইন্টারন্যাশনাল এয়ারলাইন্স ও ইউনাইটেড ব্যাংক লিমিটেড; ইংরেজ কাউন্টি ক্রিকেটে এসেক্স ও গ্লুচেস্টারশায়ার এবং অস্ট্রেলীয় ক্রিকেটে তাসমানিয়া দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন তিনি।
শৈশবে করাচির চার্চ মিশন স্কুলে (সিএমএস) ভর্তি হয়েছিলেন সাদিক মোহাম্মদ। ক্রিকেটপ্রিয় পরিবারের সন্তান তিনি। পাঁচ ভাইয়ের মধ্যে সর্বকনিষ্ঠ তিনি। মৃদুভাষী সাদিক মোহাম্মদ বামহাতি ব্যাটসম্যানের ভূমিকায় অবতীর্ণ হতেন। এর বিপরীতে অপর চার ভ্রাতা ডানহাতি ছিলেন। শক্তিমত্তা প্রয়োগ ও কব্জির মোচরে অফ সাইডে বেশ সাফল্য পেয়েছেন। এছাড়াও, পুলও করতেন বেশ ভালোভাবে। শুরুরদিকের বোলারদেরকে মোকাবেলাতেই স্বাচ্ছন্দ্যবোধ করতেন তিনি। হানিফ মোহাম্মদ ও মুশতাক মোহাম্মদের চেয়ে তিনি কিছুটা খাটোপ্রকৃতির ও গুটিয়ে রাখতেন। সমালোচকদের অভিমত, পারিবারিক যোগসূত্রতার কারণেই তিনি জাতীয় দলে ঠাঁই পেয়েছিলেন। কিন্তু, তার পরিসংখ্যানে দেখা যায় যে, দলের কঠিন পরিস্থিতিতেও নিজেকে উদ্বোধনী ব্যাটসম্যান হিসেবে রুখে দাঁড়িয়েছেন।
১৯৬০-৬১ মৌসুম থেকে ১৯৮৪-৮৫ মৌসুম পর্যন্ত সাদিক মোহাম্মদের প্রথম-শ্রেণীর খেলোয়াড়ী জীবন চলমান ছিল। তন্মধ্যে, ১৯৭৪-৭৫ মৌসুমে তাসমানিয়ার পক্ষে অস্ট্রেলীয় প্রথম-শ্রেণীর ক্রিকেটে অংশ নিয়েছিলেন।
সমগ্র খেলোয়াড়ী জীবনে একচল্লিশটি টেস্ট ও উনিশটি একদিনের আন্তর্জাতিকে অংশগ্রহণ করেছেন সাদিক মোহাম্মদ। ২৪ অক্টোবর, ১৯৬৯ তারিখে করাচিতে সফরকারী নিউজিল্যান্ড দলের বিপক্ষে সিরিজের প্রথম টেস্টে অভিষেক ঘটে তার। ৩০ ডিসেম্বর, ১৯৮০ তারিখে মুলতানে সফরকারী ওয়েস্ট ইন্ডিজ দলের বিপক্ষে সিরিজের চতুর্থ টেস্টে সর্বশেষ অংশ নেন তিনি।
হানিফ মোহাম্মদ ও মুশতাক মোহাম্মদ তার কনিষ্ঠ ভ্রাতা। ক্রিকেট খেলা থেকে অবসর গ্রহণের পর পাকিস্তান ক্রিকেট দলের কোচের দায়িত্ব পালন করেছিলেন। ২০১০ সালে তার পরিচালনায় দলটি এশিয়ান গেমসে ব্রোঞ্জপদক লাভ করেছিল। এছাড়াও, একটি একদিনের আন্তর্জাতিকে আম্পায়ারের ভূমিকায় অবতীর্ণ হয়েছিলেন তিনি।
সুগন্ধী চাল

সুগন্ধী চাল অন্যতম প্রধান চালের একটি । এটি একধরনের মাঝারি থেকে লম্বা দানা চাল । এটি বাদাম জাতীয় সুগন্ধ এবং স্বাদের জন্য পরিচিত, যা রাসায়নিক যৌগ ২-এসিটিল-১-পাইরোলিনের মাধ্যমে সৃষ্ট হয়। সুগন্ধি চালের বিভিন্ন ধরনের মধ্যে রয়েছে তুলশীমালা আম্বেমোহর, বাসমতী, জুঁই, সোনা মাসুরি, টেক্সমতি, তুলাইপাঞ্জি, ওয়েহানী, গোবিন্দভোগ এবং বন্য পেকান ধান। রান্না করা হলে, খাবারের গায়ে গোবিন্দভোগ বাদে হালকা নকশা থাকে।
বাংলাদেশে এলাকাভিত্তিক প্রচুর সুগন্ধি ধান চাষ হয়। দেশি জাতেন চাল আকারে ছোট ও অনেকটা গোলাকার হয়। সুগন্ধি ধানের জাত বেশির ভাগই আলোক সংবেদনশীল, দিনের দৈর্ঘ্য কমে গেলে হেমন্ত কালে ফুল ও দানা গঠন হয়। প্রধানত আমন মৌসুমে সুগন্ধি ধানের চাষ করা হয়।
আপেলের আটা

আপেলের আটা আপেল পোমাসের মিলিং থেকে তৈরি ময়দা, প্রায় ৫৪% সজ্জা, ৩৪% খোসা, ৭% বীজ, ৪% বীজ কোরের মিশ্রণ এবং ২% ডালসহ আপেল কুচি করে কাটার পরে তার রসের জন্য পিষে রাখা হয়। একে "আপেল পোমাস ময়দা "ও বলা হয়। এটি আদর্শ ময়দার তুলনায় বেশি স্বাস্থ্য সুবিধা দিয়ে থাকে। একাডেমি অব নিউট্রিশন অ্যান্ড ডায়েটিক্সের ডায়েটিশিয়ান আরডিএন মলিনা মালকানির মতে, ব্র্যান্ডের উপর নির্ভর করে তারা পরিশোধিত সাদা ময়দার তুলনামূলক পরিমাণে পাওয়া ফাইবারের চারগুণ বেশি সরবরাহ করতে পারে।
রঙিয়া রেলওয়ে স্টেশন

রঙিয়া হচ্ছে বারাউনী-গুয়াহাটি রেলপথের নিউ বঙাইগাঁও-গুয়াহাটি শাখায় এবং রঙিয়া-রঙাপারা-ডেকারগাঁও/মুর্কংচেলেক পথে থাকা একটি জংশন রেলওয়ে স্টেশন। এটি কামরূপ জেলা-এর রঙিয়া মহকুমায় অবস্থিত। এটি রঙিয়া এবং এর নিকটবর্তী অঞ্চলসমূহের মুখ্য রেলওয়ে স্টেশন।
মূলতঃ ভারতীয় চা সংস্থার জন্য ১৯০২ সালে ইস্টার্ন বেঙ্গল রেলওয়ে-এর মিটারগজ কওনিয়া-ধারলা রেলপথ (বর্তমান বাংলাদেশ-এর অন্তর্গত) আসাম-এর ধুবুরী পর্যন্ত সম্প্রসারণ করা হয়, যাতে আসামের চা সহজে কলকাতায় পরিবহন করা যায়। ইস্টার্ন বেঙ্গল রেলওয়ে ভারতীয় উপ-মহাদেশ-এর অন্যান্য রেল এবং পথ জালিকার মাধ্যমে সু-সংযোজিত হয়েছিল। ১৯০৮ সালে এই রেলপথটি গোলোকগঞ্জ থেকে গুয়াহাটি-এর উত্তরে অবস্থিত আমিনগাঁও পর্যন্ত পুনঃ সম্প্রসারণ করা হয়। এখান থেকে ফেরীতে ব্রহ্মপুত্র নদ পার হয়ে পাণ্ডু স্টেশনে উজনী আসাম পর্যন্ত যাওয়া ট্রেন ধরতে হত। ১৯৬২ সালে শরাইঘাট সেতু নির্মাণ হওয়ার পরে রেলপথ ধীরে ধীরে গুয়াহাটি পর্যন্ত হয়।
১৯১২ সালে ইস্টার্ন বেঙ্গল রেলওয়ে রঙিয়া থেকে টংলা পর্যন্ত একটি শাখা রেলপথ নির্মাণ করে ফেলে এবং ১৯৩২ সালে একে রঙাপারা পর্যন্ত সম্প্রসারণ করা হয়।
১৯৮৪ সালে নিউ বঙাইগাঁও থেকে রঙিয়া হয়ে গুয়াহাটি পর্যন্ত ব্রডগজ রেলপথ নির্মাণ করা হয় এবং পরে পর্যায়ক্রমে মিটারগজ রেলপথটি রেল-কর্তৃপক্ষই বন্ধ করে দেয়।
২০১১ সালের ১ সেপ্টেম্বর থেকে গজ পরিবর্তনের কাজ চলার জন্য এই রঙিয়া-রঙাপারা-তেজপুর/মুর্কংচেলেক পথে যাত্রীবাহী রেলের চলাচল বন্ধ করে দেওয়া হয়। ২০১৩ সালের ৪ জানুয়ারি থেকে ব্রডগজ পর্যন্ত পরিবর্তন হওয়া রঙিয়া-রঙাপরা-ডেকারগাঁও রেলপথে যাত্রীবাহী রেল চলাচলের সূত্রপাত হয়।
রঙিয়া হয়ে যাওয়া নিউ বঙাইগাঁও-কামাখ্যা অংশের রেলপথের দ্বৈতকরণ প্রকল্পটি ২০১৩-১৪ সালের রেল বাজেটে অনুমোদন জানানো হয়।
রঙিয়া রেলওয়ে স্টেশনে একটি দুই বিছানাযুক্ত রিটায়ারিং রুম আছে।
ভারতীয় রেলওয়ে, রেলওয়ে স্টেশনগুলিতে যাত্রীদের অভিজ্ঞতা উন্নত করার প্রচেষ্টায়, আসামের রাঙ্গিয়া জংশন স্টেশনটিকে আধুনিকীকরণ এবং একটি আকর্ষণীয় চেহারা পেয়েছে।ভারতীয় রেলওয়ে স্টেশনের সৌন্দর্যায়ন এবং পুনঃউন্নয়ন প্রকল্পের অধীনে সংস্কার করা হয়েছে, প্ল্যাটফর্ম এবং স্টেশনের অবস্থার উন্নতির জন্য বেশ কিছু উন্নয়ন কাজ অন্তর্ভুক্ত করেছে। নতুন সুবিধা প্রদান এবং স্থানীয় আর্ট পেইন্টিং দিয়ে স্টেশনের সৌন্দর্যায়নের জন্য 10-15 কোটি টাকা ব্যয় করা হয়েছে।
স্টেশনে সংস্কারের কিছু গুরুত্বপূর্ণ বৈশিষ্ট্য নিম্নরূপ:
১.স্টেশনের সম্মুখভাগে নীল এবং রূপালী রং দিয়ে ACP ক্ল্যাডিং দ্বারা একটি ফেসলিফ্ট পেয়েছে।
২সার্কুলেটিং এরিয়া আপগ্রেড করা হয়েছে এবং ট্রাফিক নির্বিঘ্নে চলাচলের জন্য স্টেশনের পার্কিং এরিয়া পাথওয়ে নির্মাণের মাধ্যমে পুনর্বিন্যাস করা হয়েছে।
৩.প্রথম শ্রেণীর ওয়েটিং রুমটি টেক্সচার পেইন্ট দিয়ে সংস্কার করা হয়েছে এবং ভাল মানের টাইলস, গ্রানাইট এবং একটি ফলস সিলিং সহ দ্বিতীয় শ্রেণীর ওয়েটিং হলের সংস্কার করা হয়েছে।
৪প্ল্যাটফর্ম এবং স্টেশনের ভাঙ্গা পৃষ্ঠের মেঝেতে নতুন মোজাইক টাইলস স্থাপন করা হয়েছিল।
৫.স্টেশনের রিফ্রেশমেন্ট রুমটি ফলস সিলিং এবং ভাল মানের মেঝে এবং দেয়াল টাইলস দিয়ে ঢেকে সংস্কার করা হয়েছিল।
৬ভবনের রান্নাঘরের অংশেও সংস্কার করা হয়েছে।
৭নতুন ফুট ওভার ব্রিজ নির্মাণ এবং নতুন লিফট ও এসকেলেটর স্থাপনের কাজ চলছে।
৮যাত্রীদের সুবিধার্থে স্টেশনে একটি নতুন পে অ্যান্ড ইউজ টয়লেট স্থাপন করা হয়েছে।
কল্যাণজী-আনন্দজী

কল্যাণজী-আনন্দজী হল ভারতীয় সুরকার যুগল। তারা দুজন হলেন কল্যাণজী বীরজী শাহ (৩০ জুন ১৯২৮ - ২৪ আগস্ট ২০০০) এবং আনন্দজী বীরজী শাহ (জ. ২ মার্চ ১৯৩৩)। এই যুগল বলিউডের অসংখ্য চলচ্চিত্রে তাদের সঙ্গীত পরিচালনা ও সুরারোপের জন্য প্রসিদ্ধ।
তাদের উল্লেখযোগ্য কাজ হল "সরস্বতীচন্দ্র" (১৯৬৮), "সফর" (১৯৭০), "কোরা কাগজ" (১৯৭৫), "ডন" (১৯৭৮), "মুকাদ্দর কা সিকান্দর" (১৯৭৮), "কুরবানি (১৯৮০), "লাওয়ারিস (১৯৮১)। তারা "সরস্বতীচন্দ্র" (১৯৬৮) চলচ্চিত্রের জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন এবং "কোরা কাগজ" (১৯৭৫) চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন।
তারা ১৯৬৮ সালের "সরস্বতীচন্দ্র" চলচ্চিত্রের জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন। তারা ১৯৭৫ সালের "কোরা কাগজ" চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন। ১৯৭৮ সালে তারা "ডন" ও "মুকাদ্দর কা সিকান্দর" এবং ১৯৮০ সালে "কুরবানি চলচ্চিত্রের সঙ্গীত পরিচালনা ও সুরারোপ করেন।
"লাওয়ারিস" (১৯৮১) চলচ্চিত্রে তাদের সুরকৃত "আপনি তো জ্যায়সে ত্যায়সে" গানটির রিমিক্স সংস্করণ ২০১০ সালের "হাউজফুল" চলচ্চিত্রে ব্যবহৃত হয়। এই চলচ্চিত্রে অমিতাভ বচ্চনের গাওয়া "মেরে অঙ্গনে মেঁ তুমহারা ক্যায়া কাম হ্যায়" গানটি জনপ্রিয়তা অর্জন করে। পাশাপাশি এই গানের নারী সংস্করণে কণ্ঠ দিয়ে বলিউডে আগমন করেন অলকা ইয়াগনিক।
হামিদিয়া মসজিদ

হামিদিয়া মসজিদ জিবুতি (শহর), জিবুতি অবস্থিত মসজিদ
মসজিদটি ১৯০৬ সালে হাজী হামিদ নির্মাণ করেছিলেন। এটি রাজধানীর পুরানো স্থায়ী মসজিদগুলির মধ্যে একটি।
হামিদিয়া মসজিদে এক হাজার প্রার্থনার ও থাকার ব্যবস্থা করার ক্ষমতা রয়েছে।
অসমর নদ-নদী

অসমর নদ-নদী গ্রন্থটির লেখক যোগেন্দ্র নাথ শর্মা৷ গ্রন্থটি প্রথম প্রকাশ হয় ১৯৯২ সালে৷ পরবর্তী সময় আসাম সাহিত্য সভা-এর সহযোগিতায় কিরণ প্রকাশন দ্বারা দ্বিতীয় সংস্করণ প্রকাশ হয়৷ গ্রন্থটিতে আসামের নদ-নদীসমূহের উৎপত্তি, এর গতিপথ, নদীসমূহের সাথে জড়িত পৌরাণিক আখ্যান, নদীসমূহের বৈশিষ্ট্য, এর নামকরণ, সুঁতি পরিবর্তন ইত্যাদি বিষয়সমূহের সাথে বিজ্ঞানসম্মতভাবে এর জল বহনর ক্ষমতা, গেদ পরিবর্তনর ক্ষমতা ইত্যাদি বিষয়সমূহো বর্ণনা করা হয়েছে। আসামের নদ-নদী সম্পর্কিত বিজ্ঞানসম্মত আলোচনার ক্ষেত্রে এই গ্রন্থটিই প্রথম লেখা গ্রন্থ৷
মারিয়ে সিউক্স

মারিয়ে সিউক্স (জন্ম ৪ ফেব্রুয়ারি ১৯৮৫) একজন মার্কিন লোক সঙ্গীতশিল্পী-গানলেখক। তার বাবা গ্যারি সোবোনিয়া পোলিয় এবং হাঙ্গেরিয় বংশোদ্ভূত একজন ম্যান্ডোলিন বাদক এবং মা ফেলিসিয়া স্প্যানিয়, পাইউট এবং আদিবাসী মেক্সিকিয় বংশোদ্ভূত। ২০০৪ সালে স্ব-প্রকাশিত "প্রে মি অ্যা শ্যাডো" অ্যালবামের মধ্য দিয়ে সঙ্গীতশিল্পী হিসেবে তিনি আত্মপ্রকাশ ঘটান। ২০১৯ সালে তার সর্বশেষ অ্যালবাম "গ্রিফ ইন এক্সাইল" প্রকাশিত হয়।
মারিয়ে সিউক্স সোবোনিয়া ৪ ফেব্রুয়ারি ১৯৮৫ সালে মার্কিন যুক্তরাষ্ট্রের নেভাডা শহর, ক্যালিফোর্নিয়ায় জন্ম নেন এবং সেখানে বেড়ে ওঠেন। নেভাডা শহরে ছোটবেলা থেকেই তিনি শ্লোক রচনা করতেন। ১৭ বছর বয়সে তিনি পাতাগোনিয়ায় আদিবাসী শিশুদের বিদ্যালয়ে স্বেচ্ছাসেবীর উদ্দেশ্যে সফর করেছিলেন, যেখানে তিনি গিটার বাজাতে শেখেন।
২০০৬ সালে তিনি তার প্রথম স্ব-প্রকাশিত অ্যালবাম "প্রে মি অ্যা শ্যাডো"-এর মাধ্যমে আত্মপ্রকাশ করেন। একই বছর "অ্যা বান্ডেল্ড বান্ডেল ব বান্ডেল্‌স" নামে স্ব-প্রকাশিত অ্যালবাম মুক্তি পায়। পরবর্তীবছর, ২০০৭ সালে তার প্রথম স্টুডিও অ্যালবাম "ফেসেস ইন দ্য রক্স " মুক্তি পায়, যেখানে তিনি জেন্টল থান্ডারের নেটিভ আমেরিকান বাঁশির পাশাপাশি তার বাবা গ্যারি সোবোনিয়ার পরিবেশিত ম্যান্ডোলিন যুক্ত করেছেন। নেটিভ আমেরিকান জনগোষ্ঠীর উল্লেখ সহ অ্যালবামটিতে নেটিভ নেটিভ আমেরিকান বৈশেিষ্টায়িত হয়েছে। তার প্রথম অ্যালবামের আত্মপ্রকাশের পর থেকে তিনি জোনা নিউজম থেকে জোনি মিচেলের সাথে তুলনা করেছেন এবং উত্তর আমেরিকা এবং ইউরোপ জুড়ে সফর করেছেন।
সাদ জগলুল ফারুক

সাদ জগলুল ফারুক (মৃত্যু: ২৭ ফেব্রুয়ারি ২০০৩) বাংলাদেশের ভোলা জেলার রাজনীতিবিদ ও ভোলা-৪ (মনপুরা-চরফ্যাশন) আসনের সাবেক সংসদ সদস্য।
সাদ জগলুল ফারুক ভোলা জেলার চরফ্যাশনে জন্মগ্রহণ করেছেন। ১৮ শতকে তার বাবা মরহুম মৌলানা নাসির আহমেদ খান, ভারতের আলীগড় মুসলিম বিশ্ববিদ্যালয় থেকে স্নাতকত্তর ডিগ্রি অর্জ্ন করেন, সেখানে অধ্য়ায়নরত অব্স্থায় দুবার স্বর্ন পদক পান। গান্ধীর সময়ে কলকাতায় কংগ্রেস সদস্য ছিলেন, ব্রিটিশ বিরোধী আন্দোলনে (১৯০৫) সক্রিয় অগ্রগামি ছিলেন।ব্রিটিশ বিরোধী আন্দোলনে সক্রিয় ভূমিকা পালন করেন,তৎকালীন সময়ে ব্রিটিশদের বিবাদে জড়িয়ে একটি পদক পানিতে ফেলে দেন, তিনি কলকাতার আলিয়া মাদ্রাসার সুপারিন্টেন্ডেন্ট ছিলেন। পরে ব্রিটিশদের সাথে বিরোধ দেখা দিলে মাদ্রাসার কিছু অংশ দেশভাগের (১৯৪৭) সময় ঢাকায় স্থানান্তরিত করা হয়।
তাঁর পুর্বপুরুষ ছিলেন পারস্য় (Persian) বনিক, ব্যবসা বাণিজ্য় আর শিক্খা প্রসারের জন্য় বিভিন্ন প্রান্তে ছুটে বেড়াতেন। দাদা ছিলেন একজন স্কলার ও উলামা মরহুম ফাইজুল আহমেদ খান। ১৭ শতকে তিনি সুদুর পারস্য (Persian) থেকে এসেছিলেন খাইবার উপত্যকা হয়ে, তৎকালীন ভারত বর্ষে ব্যবসা, বাণিজ্য আর শিক্ষার আলো পৌছিয়ে দিতে।
সাদ জগলুল ফারুক ছিলেন স্বনামধন্য় ব্যক্তিত্ব, সাভার বিশ্ববিদ্যালয় কলেজের প্রতিসঠাতা প্রিন্সিপ্যাল। ১৯৭৭ সালের আগস্টে, তৎকালীন নাইজেরিয়ার রাজধানী লাগোস-এ বিশ্ব শিক্ষক সম্মেলনে বাংলাদেশের প্রতিনিধিত্ব করেছিলেন।
সাদ জগলুল ফারুক ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে ভোলা-৪ (মনপুরা-চরফ্যাশন) আসন থেকে সংসদ সদস্য নির্বাচিত হয়েছিলেন।
সাদ জগলুল ফারুক ২৭ ফেব্রুয়ারি ২০০৩ মৃত্যুবরণ করেন।
ডিমৌ নদী

ডিমৌ নদী হচ্ছে দিচাঙ নদীর উপনদী। এই নদীটির দৈর্ঘ্য ৫৮ কি:মি: এবং অববাহিকার আয়তন ৩২০ বর্গ কি:মি:। 
ডিব্রুগড় জেলায় লেঙেরী অঞ্চলের ঘগরাজান এবং কাবৈমারি জান মিলি ডিমৌ নদীর উৎপত্তি হয়।
ঘগরাজান এবং কাবৈমারি জান মিলি পশ্চিমমুখ হয়ে নামদাং বনাঞ্চলের মধ্য দিয়ে বয়ে আসে। তারপর খোয়াং থেকে ৬কি:মি: পূর্বে কলৌলোয়া জানের সাথে সাথে আসে। তার থেকে দক্ষিণ-পশ্চিম দিকে বয়ে আস ৩৭ নং জাতীয় সড়ক পার হয়ে খোয়াং শহরের কাছ দিয়ে গিয়ে তিলৈ নদীর সাথে মিশেছে। তারপর দক্ষিণ-পশ্চিমমুখী হয়ে ডিমৌ কাছের দিখারি বাগান পর্যন্ত বয়ে আসার পর পশ্চিমমুখী হয়। এরপর জলদিহিং বনাঞ্চলের মধ্য দিয়ে বয়ে গিয়ে ধাইআলি পার হয়ে আখৈফুটীয়ার পশ্চিমের ডিখৌমুখে ডিমৌ নদী দিচাঙ নদী-এর সাথে সাথে মিশেছে।
দিচাং নদী

দিচাং নদী হচ্ছে ব্রহ্মপুত্র নদীর উত্তর পারের উপনদী। এই নদীর দৈর্ঘ্য ২৩০ কি:মি: এবং অববাহিকার আয়তন ৩৯৫০ বর্গ কি:মি:।
দিচাং নদীটি অরুণাচলের টিরাপ জেলার দক্ষিণ অংশের পাটকাই পর্বতের ২৬০০ মিটার উঁচু বুম শৃঙ্গ থেকে নেমেছে। 
তারপর অরুণাচল এবং আসামের সীমার কাছ দিয়ে বয়ে এসে দিল্লি নদী নাম নিয়ে নামরূপ-এর দিল্লিঘাট হয়ে নামরূপ স্টেশন থেকে ১ কি:মি: দক্ষিণে বয়ে গিয়ে সাপেখাতী সংরক্ষিত বনাঞ্চল সীমা দিয়ে বয়ে লংপতিয়া হয়ে টিমক নদীর সাথে মেশে। এর থেকে ৩০ কি:মি: পশ্চিম-দক্ষিণ দিকে বয়ে গিয়ে টাওকাক নদীর সাথে মেশে। তারপর ১২ কি:মি: এসে চফ্রাই নদীর সাথে সাথে জুড়ে ৫ কি:মি: ভাটিতে নঙলামরা হয়ে রাজাবাড়িতে ৩৭ নং জাতীয় সড়ক পার হয়ে ৫ কি:মি: আসার পর আখৈফুটীয়ার বিপরীত পারে বর পালেঙী জানর সাথে মেশে। তারপর ডিমৌ নদীর সাথে হয়ে ৫ কি:মি: ভাটিতে আসার পর দিচাংমুখে ব্রহ্মপুত্রে পড়েছে।
জাঁজী নদী

জাঁজী নদী () হচ্ছ ব্রহ্মপুত্র নদীর উত্তর পারর উপনদী। এই নদীটি আসামের যোরহাট এবং শিবসাগর জেলা-এর সীমা নির্ধারণ করেছে। নাগাল্যান্ডর মোককচাং শহরের উত্তর দিকের কোনো এক স্থান থেকে জাঁজী নদীর উৎপত্তি হয়েছে। ১৯১৭ সালের মানচিত্রের মতে, জাঁজী নদীটির দৈর্ঘ্য ১০৭ কি:মি: এবং অববাহিকার আয়তন ১৩৫০ বর্গ কি:মি:।
জাঁজী নদীটি নাগাল্যান্ড-এর মোককচাং শহরের কিছু উত্তর থেকে মেলেক নদী নামে শুরু হয়ে উত্তর-পশ্চিমমুখী হয়ে ১২ কি:মি: এসে উত্তর-পূর্বমুখী হয়। তারপরে মেলেক নদীটি ১৬ কি:মি: এসে মেনুং নামের একটি নদীর সাথে মিশে মেলেক নদীটি জাঁজী নাম নেয়। জাঁজী নদী যোরহাট এবং শিবসাগর জেলার সীমা দিয়ে বয়ে এসে শিমলুগুড়ি থেকে উত্তরমুখী হয়ে ৪ কি:মি: এসে আমগুড়ি রেলপথ পার হয়। আমগুড়ি থেকে উত্তর-পশ্চিমমুখী হয়ে বয়ে এসে জাঁজী নামের স্থানে ৩৭ নং জাতীয় সড়ক পার হয়। তারপর বহুপথ যায় এবং ছোট নদীর সাথে মিশে ধনতোলা পায়। তারপর ৫ কি:মি: ভাটিতে বনাই পায়, বনাই থেকে ৭ কি:মি: ভাটিতে চীনাতলির ন-জাঁজীর কাছে নদীটির ঠেক হয় এবং ৫ কি:মি: এসে কুমার গাঁওয়ে মিটং-মরি জাঁজী নদীর সাথে সাথে মিশে জাঁজীমুখে ব্রহ্মপুত্র-এর সাথে মেশে।
উইন্ডোজ টার্মিনাল

উইন্ডোজ টার্মিনাল (; কোডনাম "কাসক্যাডিয়া") উইন্ডোজ ১০-এর জন্য মাইক্রোসফট কর্তৃক উন্নয়নকৃত একটি টার্মিনাল ইমুলেটর। এ টার্মিনাল ইমুলেটর উইন্ডোজ কমান্ড প্রম্প্ট‌, পাওয়ারশেল, উইন্ডোজ সাবসিস্টেম ফর লিনাক্স, এবং এসএসএইচ সমর্থন করে। গিটহাবে থেকে প্রণীত "উৎস কোড" প্রকাশিত হওয়া পর, ২১ জুন ২০১৯ সালে মাইক্রোসফট স্টোরে প্রথম প্রাকদর্শন সংস্করণ প্রকাশিত হয়।
নতুন কমান্ড লাইন ইন্টারফেসটির জন্য মাইক্রোসফট ""কাসক্যাডিয়া কোড"" নামে নতুন একটি মোনোস্পেস লীপিও প্রকাশ করে। লীপিটি প্রোগ্রামিং লিগেচার সমর্থন করে এবং উইন্ডোজ টার্মিনাল ও টেক্সট সম্পাদক ভিজুয়াল স্টুডিও ও ভিজুয়াল স্টুডিও কোডের বাহ্যিক দিক শোভিত করার উদ্দেশ্যে ডিজাইন করা হয়েছিলো। এসআইএল মুক্ত লিপি সনদের আওতায় লিপিটি উন্মুক্ত করে দেয়া হয়, এবং এটি গিটহাবে রয়েছে। এর সংস্করণ ০.৫.২৭৬২.০ থেকে এই লিপিটি উইন্ডোজ টার্মিনালের সাথে করে আসে। 
উইন্ডোজ টার্মিনাল একটি কমান্ড-লাইন ফ্রন্ট-এন্ড: এটি টেক্সট-ভিত্তিক শেল একটি ট্যাবে রেখে যুগপৎ একাধিক টার্মিনাল অ্যাপলিকেশন রান করতে পারে। কোনরূপ উত্তর পরিবর্তন ব্যতীতই উইন্ডোজ টার্মিনালে উইন্ডোজ কমান্ড প্রম্প্ট‌, পাওয়ারশেল, পাওয়ারশেল কোর, উইন্ডোজ সাবসিস্টেম ফর লিনাক্স বা ডব্লিউএসএল এবং আজুর ক্লাউড শেল সংযোগকারী সমর্থন রয়েছে। এসবগুলোই ডিফল্টভাবে উইন্ডোজ কনসোলে কাজ করে।
উইন্ডোজ টার্মিনাল নিচের বিষয়গুলোর জন্য সমর্থন প্রদানের মাধ্যমে টেক্সট-ভিত্তিক কমান্ড অভিজ্ঞতা উন্নয়নে সক্ষম হয়:
এনএক্সটি টেকওভার: নিউ অর্লিন্স

এনএক্সটি টেকওভার: নিউ অর্লিন্স একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৮ সালের ৭ই এপ্রিল তারিখে মার্কিন যুক্তরাষ্ট্রের লুইজিয়ানার নিউ অর্লিন্সের স্মুদি কিং সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল।
পরবর্তী সপ্তাহে এনএক্সটি-এ প্রদর্শনের জন্য দুইটি ম্যাচ ধারণ সহ মূল অনুষ্ঠান মিলিয়ে মোট ৫টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে জনি গারগানো আনস্যাঙ্কশন ম্যাচে টমাসো চিয়াম্পাকে হারিয়েছে। অন্যান্য শীর্ষস্থানীয় ম্যাচে, অ্যালিস্টার ব্ল্যাক এনএক্সটি চ্যাম্পিয়নশিপ ম্যাচে আন্দ্রাদেকে, শেনা বেজলার এনএক্সটি নারী চ্যাম্পিয়নশিপ এম্বার মুনকে এবং এডাম কোল এনএক্সটি উত্তর আমেরিকান চ্যাম্পিয়নশিপের উদ্বোধনী চ্যাম্পিয়নস নির্ধারণের জন্য আয়োজিত ল্যাডার ম্যাচে ইসি৩, কিলিয়ান ডেইন, লার্স সালিভান, রিকোশে এবং ভেলভেটিন ড্রিমকে হারিয়েছে।
এই অনুষ্ঠানটি কুস্তি অনুরাগী এবং সমালোচকদের দ্বারা সর্বজনীন প্রশংসা অর্জন করেছে এবং এনএক্সটি উত্তর আমেরিকান চ্যাম্পিয়নশিপ ম্যাচ এবং গারগানো এবং চিয়াম্পার মধ্যকার উভয় ম্যাচই কুস্তি সাংবাদিক ডেভ মেল্টজার দ্বারা পাঁচ তারকা রেটিং পেয়েছে। প্রথম উত্তর আমেরিকার কোন অনুষ্ঠানের দুটি ম্যাচে মেল্টজার পাঁচ তারকা প্রদান করেছিলেন।
এম. মতিউর রহমান

এম. মতিউর রহমান বাংলাদেশের বরিশাল জেলার রাজনীতিবিদ, সাবেক সচিব, বরিশাল-৫ আসনের সাবেক সংসদ সদস্য ও সাবেক যোগাযোগমন্ত্রী।
এম. মতিউর রহমান বরিশাল বিভাগের পিরোজপুর জেলার কাউখালী উপজেলার জয়কুল গ্রামে জন্মগ্রহণ করেছেন।
এম. মতিউর রহমান গণপ্রজাতন্ত্রী বাংলাদেশ সরকারের সচিব ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বরিশাল-২ (উজিরপুর-বানারীপাড়া) আসন থেকে সংসদ সদস্য নির্বাচিত হয়েছিলেন। ৩০ নভেম্বর ১৯৮৬ থেকে ২৭ মার্চ ১৯৮৮ পর্যন্ত তিনি যেগাযোগমন্ত্রণালয়ের মন্ত্রী হিসেবে দায়িত্ব পালন করেন।
পাতি সোনাচোখ

পাতি সোনাচোখ (বৈজ্ঞানিক নাম:"Bucephala clangula") (ইংরেজি Common goldeneye) Anatidae পরিবারের Bucephala গণের একটি পাখি।
একটি প্রাপ্তবয়স্ক পাতি সোনাচোখ হাঁস ৪৫ থেকে ৫১ সেমি লম্বা এবং স্ত্রী ৪০ থেকে ৫০ সেমি হয়। ওজনে প্রায় পুরুষ হাঁস ১ কেজি ও স্ত্রী ৮০০ গ্রাম হয়ে থাকে।
পাতি সোনাচোখ মার্কিন যুক্তরাষ্ট্র, কানাডা ,স্ক্যান্ডিনেভিয়া , উত্তর রাশিয়া সহ বিভিন্ন অঞ্চল পর্যন্ত বিস্তৃত। তাদের প্রজনন আবাস হল তাইগা।
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় প্রয়োজনীয় তথ্যবিহীন। ১৯১৪ সালে কেবল একবার বৃহত্তর সিলেটের হাওর অঞ্চলে দেখা গিয়েছিল। এরা সোনালি চোখ হাঁস নামেও পরিচিত।
দুধনৈ

দুধনৈ আসামের গোয়ালপাড়া জেলা-এর এক অঞ্চল। দুধনৈ গোয়ালপাড়া জেলার এক রাজচক্র এবং উন্নয়ন খণ্ড।
এই অঞ্চলের মধ্য দিয়ে দুধনৈ নামের একটি নদী মেঘালয় থেকে বয়ে গিয়ে ব্রহ্মপুত্র নদে পড়েছে। এই নদীটির নামে স্থানটির নাম দুধনৈ হয়।
দুধনৈ গোয়ালপাড়া জেলার পূর্ব প্রান্তে অবস্থিত। এর ভৌগোলিক অবস্থান । দুধনৈ সমুদ্রপৃষ্ঠ থেকে ৪৪ মিটার উচ্চতায় অবস্থিত। এর মধ্য দিয়ে দুধনৈ নদী পার হয়ে গিয়েছে। জুলাই-আগষ্ট মাসে এর তাপমাত্রা সর্বোচ্চ ৩৩° সেলসিয়াস পর্যন্ত ওঠে এবং জানুয়ারি মাসে নিম্নতম ৭° সেলসিয়াস পর্যন্ত নামে। দক্ষিণ-পশ্চিম মৌসুমী বায়ুর প্রভাবে এখানে বর্ষার বৃষ্টিপাত হয়।
দুধনৈ গুয়াহাটি লোকসভা কেন্দ্রের অন্তর্গত। বর্তমান এর সাংসদ ভারতীয় জনতা পার্টি-এর কুইন ওজা। সেইমত এটি বিধানসভা কেন্দ্রের অন্তর্গত এবং এই কেন্দ্র অনুসূচীত জনজাতির জন্য সংরক্ষিত।
দুধনৈতে রাভা হাচং স্বায়ত্বশাসিত পরিষদ-এর মুখ্য কার্যালয় অবস্থিত। রাভা জনগোষ্ঠীর উন্নয়ন এবং স্বায়ত্ত্ব শাসনের জন্য আসাম সরকার ১৯৯৫ সালে এই পরিষদ গঠনের অধিসূচনা জারি করে। ২০০৫ সালে আসাম সরকার এই পরিষদ গঠন করে। রাভা জনজাতির অর্থনৈতিক, শৈক্ষিক, সামাজিক, সাংস্কৃতিক এবং নৃগোষ্ঠীয় উন্নয়নের জন্য এই পরিষদ কাজ করে।
দুধনৈ অঞ্চলের সরকারি ভাষা অসমীয়া। এই অঞ্চলে কথিত রূপে গোয়ালপাড়িয়া উপভাষা প্রচলিত। এর সাথে রাভা অধ্যুষিত অঞ্চল জন্য এখানে রাভা ভাষাও প্রচলিত।
দুধনৈয়ের মধ্য দিয়ে ৩৭ নং জাতীয় সড়ক পার হয়ে গিয়েছে। এটি স্থলপথে গোয়ালপাড়া এবং গুয়াহাটি-এর সাথে সংযোজিত। এখানে রঙিয়া রেল সংমণ্ডলের অন্তর্গত দুধনৈ রেলওয়ে স্টেশন আছে। লোকপ্রিয় গোপীনাথ বরদলৈ আন্তর্জাতিক বিমানবন্দর দুধনৈ থেকে প্রায় ৯০ কি.মি. দূরে অবস্থিত।
দুধনৈতে প্রাথমিক পর্যায় থেকে মহাবিদ্যালয় পর্যায়ের এবং বৃত্তিমূলক শিক্ষা প্রতিষ্ঠান আছে। এর উল্লেখযোগ্য প্রাথমিক বিদ্যালয়সমূহ হল: ভালপারা সোণাপুর প্রাথমিক বিদ্যালয়, দুধনৈ অভ্যার্থী প্রাথমিক বিদ্যালয়, দুধনৈ শরণার্থী প্রাথমিক বিদ্যালয়, খাড়া মেধি পারা প্রাথমিক বিদ্যালয়, খাড়া মণ্ডলগ্রাম প্রাথমিক বিদ্যালয়, টেঙাবাড়ি প্রাথমিক বিদ্যালয় ইত্যাদি। সেইদরে দুধনৈ অঞ্চলের উল্লেখযোগ্য উচ্চ মাধ্যমিক বিদ্যালয়সমূহ হল: ডন বস্কো স্কুল, দুধনৈ বালিকা উচ্চ মাধ্যমিক বিদ্যালয়, দুধনৈ উচ্চ মাধ্যমিক বিদ্যালয়, জবাহর নবোদয় বিদ্যালয়, নতুন দুধনৈ শিশু বিদ্যালয়, চেইন্ট পিটার্ছ নেচনেল একাডেমী, দুধনৈ ইত্যাদি। উচ্চ শিক্ষার জন্য এখানে গুয়াহাটি বিশ্ববিদ্যালয়-এর অন্তর্ভুক্ত দুধনৈ মহাবিদ্যালয় আছে। তদুপরি এখানে বেসিক ট্রেনিং সেন্টার, জেলা শিক্ষা ও প্রশিক্ষণ প্রতিষ্ঠান এবং একটি কৃষিবিজ্ঞান কেন্দ্র আছে।
২০১৭ সালের ২৩ ডিসেম্বর তারিখে আসামের স্বাস্থ্যমন্ত্রী হিমন্ত বিশ্ব শর্মা এখানে একটি আয়ুর্বেদিক চিকিৎসা মহাবিদ্যালয়ের ভিত্তিপ্রস্তর স্থাপন করেন।
বিজু শাহ

বিজু শাহ (জন্ম: বিজয় কল্যাণজী শাহ, ৫ জুন ১৯৫৯) হলেন একজন ভারতীয় চলচ্চিত্রের সুরকার। তিনি সঙ্গীত পরিচালক ও সুরকার কল্যাণজী বীরজী শাহের পুত্র। তিনি "ত্রিদেব" (১৯৮৯), "মোহরা" (১৯৯৪), "তেরে মেরে সপ্নে" (১৯৯৬), "" (১৯৯৭) ও "বড়ে মিয়াঁ ছোটে মিয়াঁ" (১৯৯৮) চলচ্চিত্রের জন্য পাঁচবার শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কারের মনোনয়ন লাভ করেন এবং "গুপ্ত" চলচ্চিত্রের জন্য শ্রেষ্ঠ আবহ সঙ্গীত বিভাগে ফিল্মফেয়ার পুরস্কার অর্জন করেন।
বিজু শাহ ১৯৫৯ সালের ৫ই জুন জন্মগ্রহণ করেন। তার পুরো নাম বিজয় কল্যাণজী শাহ। তার পিতা কল্যাণজী বীরজী শাহ ছিলেন সঙ্গীত যুগল কল্যাণজী-আনন্দজীর একজন। তার চাচা আনন্দজী বীরজী শাহ কল্যাণজী-আনন্দজী যুগলের অপর জন। তার চাচা-চাচী যুগল বাবলা ও কাঞ্চনও সুরকার। বিজুর তিনজন বড় ভাই ও এক ছোট ভাই রয়েছে, তারা হলেন চন্দ্রকান্ত, রমেশ, দীনেশ, ও রাজেশ।
বিজু শাহ ১৯৮৩ সালে সুনন্দা শাহকে বিয়ে করেন। তাদের কন্যা প্রিয়াল মার্কিন যুক্তরাষ্ট্রে পশ্চিমা ধ্রুপদী পিয়ানো বাজানোর তামিল গ্রহণ করেন।
বিজু শাহ রাজীব রাইয়ের তারকাসমৃদ্ধ "ত্রিদেব" (১৯৮৯) চলচ্চিত্রে সঙ্গীত পরিচালক হিসেবে কাজ শুরু করেন। এই চলচ্চিত্রের মূল সুর করেছিলেন কল্যাণজী-আনন্দজী। এই চলচ্চিত্রের জন্য তিনি শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কারের মনোনয়ন লাভ করেন। ১৯৯২ সালে তিনি সুরকার হিসেবে প্রথম কাজ করেন রাজীব রাইয়ের "বিশ্বাত্মা" চলচ্চিত্রে। এই চলচ্চিত্রের "সাত সমুন্দর" গানটি পেট শপ বয়েজের গান "হার্ট" থেকে অনুপ্রাণিত। দিব্যা ভারতীর নৃত্য সংবলিত গানটি জনপ্রিয়তা অর্জন করে। এরপর তিনি "মোহরা" চলচ্চিত্রের দুটি জনপ্রিয় গান "তু চিজ বড়ি হ্যায় মস্ত" ও "টিপ টিপ বরসা পানি" গানের সুর করেন। এছাড়া এতে তিনি কল্যাণজী-আনন্দজীর সুরারোপিত মুকেশের গাওয়া "না কাজরে কী ধার" গানটিও যুক্ত করেন। এই অ্যালবামটির ৮ মিলিয়ন কপি বিক্রি হয়, এবং সেই বছর "হাম আপকে হ্যাঁয় কৌন..!" চলচ্চিত্রের পর দ্বিতীয় সর্বোচ্চ বিক্রীত বলিউড চলচ্চিত্রের অ্যালবাম হয়ে ওঠে। "তু চিজ বড়ি হ্যায় মস্ত" গানটি নুসরাত ফাতেহ আলী খানের জনপ্রিয় কাওয়ালি "দামা দম মাস্ত কালান্দার" থেকে নেওয়া হয়েছে।
ফেলিক্স কেসাদা

ফেলিক্স লেসাদা মাস (১ জুলাই ১৯০২ – ৯ জুলাই ১৯৫৯) একজন স্পেনীয় পেশাদার ফুটবল খেলোয়াড় ছিলেন। তিনি স্পেনের রাজধানী মাদ্রিদে জন্মগ্রহণ করেছিলেন। তিনি তার ক্যারিয়ারের বেশিরভাগ সময় রিয়াল মাদ্রিদে কাটিয়েছেন। তিনি রিয়াল মাদ্রিদের হয়ে ২৪৪ ম্যাচে ৩৩টি গোল করেছিলেন। এই ক্লাবে তার ক্যারিয়ারের সময় তিনি ১২টি জোনাল চ্যাম্পিয়নশিপ, ২টি লা লিগা শিরোপা জয়লাভ করেছেন। তিনি স্পেন ফুটবল দলের হয়ে ৯টি ম্যাচ খেলেছেন, যার মধ্যে একটিতে গোল করেছিলেন।
দেওধাই অসম বুরঞ্জী

দেওধাই অসম বুরঞ্জী হচ্ছে আসাম সরকার এবং পুরাতত্ত্ব বিভাগের দ্বারা ১৯৩২ সালে প্রকাশ করা একটি বুরঞ্জী পুথি। পুথিটির সম্পাদক সূর্য্যকুমার ভূঞা।
দেওধাই অসম বুরঞ্জী গ্রন্থটির নাম কেন দেওধাই অসম বুরঞ্জী রাখা হল সেই সম্পর্কে গ্রন্থটির পাতনিত সূর্য্যকুমার ভূঞাই ইংরাজীত লিখেছেন-
"The buranji has been named Deodnai Assam Buranji as it pre-sents the strictly Ahom ways of expression and though as well as their customs and manners,"
এখানে সন্নিবিষ্ট বুরঞ্জী চারটিতে আহােমদের রীতিনীতি, আচার-ব্যবহার ইত্যাদি বিস্তৃতভাবে বর্ণনা করা হয়েছে।
‘দেওধাই’ শব্দটি আহােম সংস্কৃতির সাথে সম্পৃক্ত। সংস্কৃত ‘দেবধ্বনি’ শব্দ থেকে ‘দেওধাই’ শব্দটি ধ্বনিগত পরিবর্তন হয়ে আসছে। বুরঞ্জীটির ইংরাজী পাতনিতে সূর্য্যকুমার ভূঞা 'দেওধাই' শব্দের অর্থ দেবতার সুশ্রুষাকারী বলে উল্লেখ করেছেন। আহােম ভাষাতে 'দেওধাই’ শব্দ দ্বারা পুরােহিতক বোঝানো হয়। এই শব্দটি আহােম পরম্পরা তথা সংস্কৃতির বার্তা বহন করে। গ্রন্থটির দেওধাই নামটি সেখানে সন্নিবিষ্ট বুরঞ্জী চারটির বিষয়বস্তুর সাথে সঙ্গতি রক্ষা করেছে। সুর্য্যকুমার ভূঞাই গ্রন্থটিতে উল্লেখ করেছেন যে-
"দেওধাই অসম বুরঞ্জীত সন্নিবিষ্ট বুরঞ্জী চারিখনর পাঠ গ্রহণ সকল হৈছে সাঁচিপতীয়া পুথি এবং ছপা বুরঞ্জীরপরা। কাহিনীক পূর্ণাঙ্গতা দিবর কারণত কখনবা একখন বুরঞ্জীক যুগতাবলৈ কেইবাখনাে সাঁচিপতীয়া পুথির সহায় ল'বলগা হৈছে। এনে করার ফলত বুরঞ্জী চারিখনত প্রকৃত সত্য প্রতিষ্ঠিত নােহােবাকৈ থাকা নাই।"
স্পোর্ট লিসবোয়া বেনফিকা

স্পোর্ট লিসবোয়া বেনফিকা (; শুধুমাত্র বেনফিকা নামে সুপরিচিত) হলো পর্তুগালের লিসবনে অবস্থিত একটি পেশাদার ফুটবল ক্লাব, যেটি পর্তুগাল ফুটবলের শীর্ষ স্তর প্রিমেইরা লিগায় প্রতিযোগিতা করে।
১৯৮৪ সালের ২৮শে ফেব্রুয়ারি তারিখে "স্পোর্ট লিসবোয়া" নামে প্রতিষ্ঠিত বেনফিকা পর্তুগালের জনপ্রিয় "বিগ থ্রি" ক্লাবের মধ্যে অন্যতম। বিগ থ্রি তথা বেনফিকা, স্পোর্টিং সিপি এবং পোর্তোর প্রিমেইরা লিগা থেকে কখনো অবনমিত না হওয়া তিনটি। এই ক্লাবের শার্টের রঙ এবং ক্লাবের চিহ্ন অনুযায়ী এই ক্লাবকে ঈগল () এবং লাল () বলে ডাকা হয়। ২০০৩ সাল থেকে তারা পর্তুগালের রাজধানী লিসবনে অবস্থিত এস্তাদিও দা লুজে তাদের সকল হোম ম্যাচ আয়োজন করছে, এর পূর্বে তারা ১৯৫৪ সালে নির্মিত এস্তাদিও দা লুজ স্টেডিয়ামটি ব্যবহার করেছিল। বেনফিকা সবচেয়ে বেশি সমর্থিত পর্তুগিজ ক্লাব এবং ইউরোপীয় ক্লাবের মধ্যে একটি। এই ক্লাবের প্রায় ২,৩০,০০০ সদস্যের পাশাপাশি বিশ্বব্যাপী আনুমানিক ১৪০ লক্ষ ভক্ত বা সমর্থক রয়েছে। এই ক্লাবের সংগীত, "সের বেনফিকিস্তা", বেনফিকার সমর্থকদের নির্দেশ করে, যাদের বেনফিকিস্তাস বলে ডাকা হয়। "ই প্লুরিবুস উনুম" হচ্ছে এই ক্লাবের মূলমন্ত্র।
ফিফা শতাব্দীর শ্রেষ্ঠ ক্লাবের তালিকায় বেনফিকা দ্বাদশ স্থান অধিকার করেছে এবং আইএফএফএইচএস ২০শ শতাব্দীর শীর্ষ ২০০ ইউরোপীয় ক্লাবের তালিকায় ৯ম স্থান অধিকার করেছে। বর্তমানে বেনফিকা উয়েফার সর্বকালের ক্লাব র‌্যাঙ্কিংয়ে ৮ম স্থানে (১১ই মার্চ ২০২০ অনুযায়ী) এবং উয়েফা গুণাঙ্কে ২০তম স্থানে রয়েছে। বেনফিকা ইউরোপীয় কাপ/উয়েফা চ্যাম্পিয়নস লিগে দ্বিতীয় সর্বোচ্চ (৩৯) বার অংশগ্রহণ করেছে (২০১৯–২০ মৌসুম পর্যন্ত)। এই প্রতিযোগিতায়, তারা ১৯৬৫–৬৬ মৌসুমে, সর্বাধিক সামগ্রিক গোলের রেকর্ড অর্জন করেছে, যা বর্তমান পর্যন্ত বলবৎ রয়েছে।
সুনীল কুমার গুপ্ত

সুনীল কুমার গুপ্ত (৭ জুলাই ১৯১৪-৩০ এপ্রিল ২০০৯) বাংলাদেশের বরিশাল জেলার রাজনীতিবিদ, মুক্তিযুদ্ধের সংগঠক, সাবেক মন্ত্রী ও সাবেক সংসদ সদস্য।
সুনীল কুমার গুপ্ত ৭ জুলাই ১৯১৪ সালে বরিশাল জেলার আগৈলঝাড়া উপজেলার গৈলা ইউনিয়নের উত্তর সিহিপাশা গ্রামে জন্মগ্রহণ করেন।
সুনীল কুমার গুপ্ত জাতীয় পার্টির প্রেসিডিয়াম সদস্য ছিলেন। তিনি জিয়াউর রহমানের নেতৃত্বে বাংলাদেশ জাতীয়তাবাদী দলে যোগদিয়ে ১৯৭৯ সালের দ্বিতীয় জাতীয় সংসদ নির্বাচনে বাকেরগঞ্জ-৫ আসন থেকে সংসদ সদস্য নির্বাচিত হয়েছিলেন। জিয়াউর রহমানের মন্ত্রিসভায় তিনি জ্বালানি ও খনিজ সম্পদ মন্ত্রণালয়ের প্রতিমন্ত্রী ছিলেন।
তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বাকেরগঞ্জ-১ আসন থেকে সংসদ সদস্য নির্বাচিত হয়েছিলেন। এরশাদের মন্ত্রিসভায় তিনি পশু সম্পদ মন্ত্রণালয়ের মন্ত্রী ছিলেন।
সুনীল কুমার গুপ্ত ৩০ এপ্রিল ২০০৯ সালে ঢাকার বারডেম জেনারেল হাসপাতালে চিকিৎসাধীন অবস্থায় মৃত্যুবরণ করেন।
ইসলামিক ফাউন্ডেশন, ইলিনয়

ইসলামিক ফাউন্ডেশন ইলিনয় এর ভিলা পার্কে অবস্থিত একটি মসজিদ। এটি ১৯৭৪ সালে নির্মিত হয়েছিল সমাপ্ত হওয়ার পরে আমেরিকার যুক্তরাষ্ট্র এর বৃহত্তম মসজিদগুলির মধ্যে একটি ছিল। মসজিদটি ইসলামিক ফাউন্ডেশন বিদ্যালয় এর সাথে সংযুক্ত, যার সাথে এটি অনুমোদিত।
মসজিদটি ১৯৭৪ সালে প্রতিষ্ঠিত হয়েছিল, এটি একটি অলাভজনক সংস্থা হিসাবে ইলিনয় রাজ্যের সাথে নিবন্ধিত হয়েছিল । ১৯৮৮ সালে ইসলামিক ফাউন্ডেশন স্কুল প্রতিষ্ঠিত হয়। ১৯৯৫ সালের মধ্যে স্থানীয় সম্প্রদায় বিদ্যালয়ের অংশ হিসাবে একটি নতুন পূর্ণ মসজিদ নির্মাণ শুরু করার জন্য পর্যাপ্ত অর্থ সংগ্রহ করেছিল। ১৯৯৮ সালে ৩ মিলিয়ন ডলার ব্যয়ে মসজিদটি সম্পন্ন হয়েছিল।